|  |
| --- |
| grb**REPUBLIKA HRVATSKA****KRAPINSKO-ZAGORSKA ŽUPANIJA****OPĆINA STUBIČKE TOPLICE****NAČELNIK** |

KLASA: 061-01/20-01/02

URBROJ: 2113/03-03-20-13

Stubičke Toplice, 11.11.2020.

Na temelju članka 8. st. 1. Pravilnika o priznanjima Općine Stubičke Toplice (Službeni glasnik Krapinsko-zagorske županije br. 07/96) i članka 46. st. 2. t. 23. Statuta Općine Stubičke Toplice (Službeni glasnik Krapinsko-zagorske županije br. 16/09, 9/13 i 15/18), načelnik Općine Stubičke Toplice donosi

**ODLUKU**

**Članak 1.**

Predlaže se Općinskom vijeću Općine Stubičke Toplice donošenje Odluke o dodjeli priznanja Općine Stubičke Toplice

**Članak 2.**

Sastavni dio ove Odluke je tekst prijedloga Odluke o dodjeli priznanja Općine Stubičke Toplice i Obrazloženje.

**Članak 3.**

Prijedlog Odluke o dodjeli priznanja upućuje se na usvajanje Općinskom vijeću Općine Stubičke Toplice.

OPĆINSKI NAČELNIK

Josip Beljak, dipl.ing.agr.

DOSTAVITI:

1. Općinsko vijeće Općine Stubičke Toplice

2. Arhiva, ovdje

PRIJEDLOG

KLASA: 061-01/20-01/02

URBROJ:2113/03-01-20-

Stubičke Toplice, --.--.2020.

Na temelju članka 3., 4., 5. i 7. Pravilnika o priznanjima Općine Stubičke Toplice (Službeni glasnik Krapinsko-zagorske županije br. 07/96) i članka 25. t. 15. Statuta Općine Stubičke Toplice (Službeni glasnik Krapinsko-zagorske županije br. 16/09, 9/13 i 15/18), Općinsko vijeće Općine Stubičke Toplice na svojoj ­­­­\_\_\_\_\_. sjednici održanoj dana \_\_\_.\_\_\_\_. 2020. godine donijelo je

**O D L U K U**

**o dodjeli priznanja Općine Stubičke Toplice**

**Članak 1.**

Dodjeljuje se **POVELJA** Općine Stubičke Toplice:

**STUBAKI PRIJEVOZU d.o.o.**

za dugogodišnje poslovanje i suradnju sa Općinom Stubičke Toplicu te udoban i siguran prijevoz učenika Osnovne škole Vladimir Bosnar Stubičke Toplice uz profesionalno i dugogodišnje iskustvo vozača.

**PAVLU ŠIMEKU**

članu Taekwondo kluba „Kapelščak“ Stubičke Toplice, za ostvarene posebno vrijedne rezultate u sportskom stvaralaštvu koji su doprinijeli promociji i ugledu Općine Stubičke Toplice.

**Članak 2.**

Dodjeljuje se **PLAKETA** Općine Stubičke Toplice:

**BERISLAVU ČEGELJU – BUCI,**  posthumno

za kvalitetnu promociju Općine Stubičke Toplice kroz dugogodišnju uspješnu organizaciju Međunarodne brdske auto utrke "Nagrada Stubičkih Toplica", entuzijazam u auto-moto sportu i nemjerljiv doprinos u organizaciji sportskih manifestacija.

**DJEČJEM VRTIĆU ZVIREK**

za doprinos u radu s djecom i za djecu kao mjesto sretnog življenja, druženja, igre i učenja za naše najmlađe, uz prepoznavanje potrebe svakog djeteta ponaosob.

**ŽELJKU JAVORŠĆAKU**

trener s licencom Hrvatskog Taekwondo saveza i završenim Sportskim učilištem, nositelj crnog pojasa 1 dan -Taekwondo i crnog pojasa 2 dan-Pondokwan, predsjednik Taekwondo kluba „Kapelščak“ koji od osnutka kluba 2007. godine radi sa ciljem da u klubu organizira kvalitetno provođenje slobodnog vremena djece, razvijanje općih i specifičnih motoričkih sposobnosti djece sukladno njihovoj dobi i usmjeravanje djece ovisno o njihovim afinitetima i prema olimpijskom sportu.

**BRANKU KRAŠEVCU**

dugogodišnjem dobrovoljnom darivatelju krvi, koji dugi niz godina daje dio sebe za spas tuđih života. Do sada je darovao preko 130 puta čime je pokazao izraz moralne i građanske odgovornosti.

**Članak 3.**

Dodjeljuje se **ZAHVALNICA** Općine Stubičke Toplice:

**BOŽIDARU GLASU**

donedavnom v.d. ravnatelju Općinske knjižnice Stubičke Toplice koji je istu postavio na noge te dao veliki doprinos razvoju pozitivne društvene i čitalačke klime u našoj općini.

**MARTINI DREMPETIĆ**

učiteljici razredne nastave u OŠ Vladimir Bosnar Stubičke Toplice, koja svojim trudom, angažmanom i nesebičnošću uvelike doprinosi razvoju škole i zajednice radom na nizu projekata te tako ujedno i promovira samu Općinu Stubičke Toplice.

**MARIJANI PAVLOVIĆ**

profesorici geografije i povijesti u OŠ Vladimir Bosnar Stubičke Toplice koja svojim učiteljskim radom s djecom i za djecu te entuzijazmom i vedrinom koju posjeduje, kvalitetno promovira Općinu Stubičke Toplice.

**ČLANOVIMA TAEKWONDO KLUBA „KAPELŠČAK“-** ZOJI KUREN, IVANU MIŠIĆU, EMI ŽEGREC, MATEI LJUBIĆ, VALENTINI PILARIĆ, LOVRU FRGECU, JAKOVU BOSU, DOMAGOJU KOLARIĆU I ELLI JAVORŠĆAK

za posebno vrijedne rezultate u sportskom stvaralaštvu sa Državnih i međunarodnih natjecanja koji su doprinijeli promociji i ugledu Općine Stubičke Toplice.

**UDRUZI DRAGOVOLJACA I VETERANA DOMOVINSKOG RATA REPUBLIKE HRVATSKE , OGRANAK DONJA STUBICA**

za promicanje vrijednosti i očuvanje dostojanstva Domovinskog rata, razvijanje humanitarnog rada, pružanje skrbi i promociju Općine Stubičke Toplice.

**UDRUZI KORAK PO KORAK DO SKLADA**

za promicanje, razvoj i unapređenje zdravog stila života te podizanje razine znanja i svijesti članova udruge i ostalih zainteresiranih u svrhu očuvanja zdravlja.

**CATERINGU RESTORANU KAPELŠČAK**

za razvoj i promicanje tradicijskih vrijednosti i gastronomskog turizma Općine Stubičke Toplice, te humanog djelovanja prema lokalnoj zajednici čime se doprinosi promociji i ugledu Općine Stubičke Toplice.

**FAST FOODU TACOS**

za promicanje raznolike ugostiteljske ponude na području Općine Stubičke Toplice.

**Članak 4.**

Priznanja će se dodijeliti na završnoj svečanoj sjednici Općinskog vijeća Općine Stubičke Toplice na kraju 2020. godine.

Predsjednik Općinskog vijeća

Općine Stubičke Toplice

Tomislav Mlinarić

DOSTAVITI:

1. Dobitnicima priznanja
2. Arhiva, ovdje

**Obrazloženje uz Prijedlog Odluke o dodjeli priznanja Općine Stubičke Toplice**

PRAVNA OSNOVA: člankom 8. st. 1. i 2. Statuta Općine Stubičke Toplice (Službeni glasnik Krapinsko-zagorske županije br. 16/09, 9/13 i 15/18), a u vezi s člankom 7. Pravilnika o priznanjima Općine Stubičke Toplice (Službeni glasnik Krapinsko-zagorske županije br. 07/96) kojim je određeno da Općinsko vijeće dodjeljuje priznanja: Povelju Općine, pojedincima, javnim i drugim ustanovama, poduzećima, lokalnim jedinicama samouprave i uprave u zemlji i inozemstvu, državnim tijelima i drugim institucijama za njihove izuzetne zasluge i rezultate koji doprinose razvoju Općine, ili ako na neki drugi način trajno zaduže Općinu u oblasti stvaralaštva i suradnje; Plaketu Općine, pojedincima za posebno vrijedne rezultate koji doprinose razvoju ili ugledu Općine za bilo koji vid stvaralaštva, a člankom 5. Pravilnika da se zahvalnica Općine dodjeljuje pravnim i fizičkim osobama za razne donacije i pomoći Općine kao i za druge slične aktivnosti.

Dana 02. ožujka 2020. godina Općina Stubičke Toplice objavila je javni poziv za dostavu prijedloga kandidata za javna priznanja Općine Stubičke Toplice, a rok za dostavu istih bio je 10. ožujka 2020. godine.

Tijekom trajanja poziva na dostavu prijedloga za dodjelu priznanja, zaprimljeni su prijedlozi:

* Taekwondo kluba „Kapelščak“ da se dodijeli zahvalnica slijedećim članovima Taekwondo kluba „Kapelščak“ : Zoja Kuren, Ivan Mišić, Ema Žegrec, Matea Ljubić, Valenitna Pilarić, Lovro Frgec, Jakov Bos, Domagoj Kraljić i Ella Javoršćak za rezultate u sprortskom stvaralaštvu te za dodjelu povelje Pavlu Šimek za rezultate u sportskom stvaralaštvu
* Općinska organizacije SDP-a Stubičke Toplice dostavila je prijedlog za dodjelu priznanja za Božidara Glasa, v.d. ravnatelja Općinske knjižnice Stubičke Toplice, Anitu Kobelščak, učiteljicu razredne nastave u OŠ Vladimir Bosnar Stubičke Toplice, Željka Drevena, vjeroučitelja u OŠ Vladimir Bosnar Stubičke Toplice i Branka Balaška

Obzirom da je Željku Drevenu 2015. godine dodijeljena Zahvalnica, Aniti Kobelščak 2007. godine dodijeljena Zahvalnica, a Branku Balašku 2003. godine dodijeljena Plaketa, to se isti ne predlažu Općinsku vijeću za ponovnu dodjelu priznanja.

* Osnovna škola Vladimir Bosnar Stubičke Toplice dostavila je prijedloge za dodjelu priznanja za Martinu Drempetić i Marijanu Pavlović
* Gradsko društvo Crvenog križa Donja Stubica dostavilo je svoje prijedloge za dodjelu priznanja, i to za Branka Kraševca i Stjepana Grgeca. Kako je Stjepan Grgec 2016. godine, također po prijedlogu GDCK Donja Stubica, primio Plaketu, to se navedeni ne predlaže za ponovnu dodjelu priznanja.
* Vijećnica Zrinka Košić Bosnar dostavila je prijedlog za dodjelu Plakete Berislavu Čegelju – Buci, posthumno
* Kandidate za priznanja predložio je i općinski načelnik, i to kako slijedi:

Stubaki prijevoz d.o.o. za dodjelu Povelje, Željko Javoršćak , Dječji vrtić Zvirek za dodjelu Plakete, te Catering restoran Kapelščak, Fast Food Tacos, Udruga Korak po korak do sklada i Udruga dragovoljaca i veterana Domovinskog rata Republike Hrvatske , Ogranak Donja Stubica za dodjelu Zahvalnice.

Slijedom navedenog predlaže se Općinskom vijeću Općine Stubičke Toplice da donese Odluku o dodjeli priznanja Općine Stubičke Toplice.

OPĆINSKI NAČELNIK

Josip Beljak, dipl.ing.agr.